OpenLLM-France/wikimedia huggingface dataset:
# Charleston (Mississippi)

Charleston Mississippiko hiri bat da. Tallahatchie konderrian kokatua dago. 2010ean 2.193 biztanle zituen, 3,5 kilometro koadrotan banatuta.

## Ikus, gainera

* Tallahatchie konderria

## Kanpo estekak

* Datuak: Q2276137
* Multimedia: Charleston, Mississippi / Q2276137
# Charleston (Mendebaldeko Virginia)

    Beste esanahi batzuen berri izateko, ikus: «Charleston»
Charleston Ameriketako Estatu Batuetako Mendebaldeko Virginia estatuko hiriburua da. Hiriak 2009 urtean 50.267 biztanle zituen.

## Klima

Datu klimatikoak (Charlestongo aireportua, 1981–2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 27 | 27 | 33 | 36 | 37 | 41 | 42 | 42 | 40 | 36 | 31 | 27 | 42 |
| Batez besteko tenperatura maximoa (°C) | 6 | 9 | 14 | 20 | 24 | 28 | 30 | 29 | 26 | 20 | 14 | 8 | 19 |
| Batez besteko tenperatura minimoa (°C) | -4 | -2 | 2 | 7 | 11 | 16 | 18 | 18 | 14 | 7 | 2 | -2 | 7 |
| Erregistraturiko tenperatura minimoa (°C) | -27 | -24 | -18 | -8 | -3 | 1 | 8 | 5 | 1 | -8 | -14 | -27 | -27 |
| Pilatutako prezipitazioa (mm) | 76 | 81 | 99 | 82 | 122 | 109 | 125 | 95 | 83 | 68 | 95 | 83 | 1117.3 |
| Prezipitazio egunak (≥ 0.01 in) | 15.0 | 13.4 | 14.4 | 13.6 | 14.1 | 12.7 | 12.1 | 10.3 | 9.3 | 9.7 | 11.7 | 14.4 | 150.8 |
| Elur egunak (≥ 0.1 in) | 8.5 | 6.7 | 3.5 | .8 | 0 | 0 | 0 | 0 | 0 | 0 | 1.5 | 5.4 | 26.5 |
| Iturria: ||||||||||||||

## Hiri senidetuak

Charleston ondorengo hiriekin senidetuta dago:
* Banská Bystrica (Eslovakia)

## Erreferentziak

* ↑ http://www.nws.noaa.gov/climate/xmacis.php?wfo=rlx NOAA
* ↑ https://web.archive.org/web/20110926211047/http://wowktv.com/story.cfm?func=viewstory&storyid=66232& (Ingelesez)

## Kanpo estekak

* Charlestongo Udalaren webgunea (Ingelesez)
* Datuak: Q44564
* Multimedia: Charleston, West Virginia / Q44564
# Cesara

Cesara Italiako udalerri bat da. Verbano-Cusio-Ossolako probintzian kokatuta dago, Piemonte eskualdean. 568 biztanle ditu, 11,65 kilometro koadroko azaleran banatuta.

## Mugakideak

Cesarak honako udalerri hauekin egiten du muga:
Arola Civiasco Madonna del Sasso Nonio Pella Varallo

## Kanpo estekak

* Datuak: Q23305
* Multimedia: Cesara / Q23305
# Cesar Solaun

Cesar Solaun Solana (Bilbo, Bizkaia, 1970eko abenduaren 29a -) euskal txirrindulari ohia da, profesionala 1994tik 2002ra.
Afizionatu mailan, Branik eta Cafes La Brasileña-Manik taldean izan zen eta Aguraingo lasterketa irabazi zuen. Durangon, 6. sailkatu zen eta Zornotzako Udaberri Sarian 7. izan zen, 1989. urtean.
1997an Espainiako errepideko txapelketan bigarren sailkatu zen.

## Palmaresa

1995
* Meatze Haranetako Itzuliko etapa bat
1997
* 2. Espainiako errepideko txirrindularitza txapelketan
* 3. Sabiñanigoko Klasikoan.
* 5. Meatze Haranetako Itzulian
* 5. Ordiziako Klasikan
* 8. Kataluniako Voltan
1998
* 3. Alentejoko Itzulian eta etapa bat.
2001
* Errioxako Itzulia eta etapa bat
* 4. Flèche Wallonnen
2002
* 4. Guadarramako Mendateetako Klasikan

## Taldeak

* 1994-1997: Euskadi
* 1998-2001: Banesto
* 2002: Euskaltel-Euskadi

## Erreferentziak

* ↑ «www.cyclingnews.com presents ...» autobus.cyclingnews.com (Noiz kontsultatua: 2022-01-04).

## Kanpo estekak

Cesar Solaun - ProCyclingStats
* Datuak: Q1891620
# Cesar entsalada

Cesar entsalada erromatar letxugaz, ogi pusketa frijituez egindako eta Parmigiano-Reggiano gaztaz, limoi-uraz, arrautzez, Worcestershire saltsaz eta piperbeltz beltzez egindako saltsaz maneaturiko entsalada da.
Lege lehorraren garaietan, Caesar Cardini italiar-estatubatuar sukaldariak Tijuanan asmatu zuen.

## Erreferentziak

* ↑ «Cesar Cardini, Creator of Salad, Dies at 60» Los Angeles Times 1956-11-5.

## Kanpo estekak

* Entsalada “Cesar”
* Datuak: Q275508
* Multimedia: Caesar salad / Q275508
# Cesar Saratxu

Cesar Saratxu Izquierdo (Barakaldo, Bizkaia, 1958ko abenduaren 28a) euskal aktorea da.
Parisen zegoela ezagutu zuen bere emaztea eta Stockholmen (Suedia) ezkondu zen. Hantxe antzerkian pertsonai dramatikoak egiteagatik ezaguna da.

## Biografia

Antzerki-lanak egiten ibili zen Euskal Autonomia Erkidegoko hainbat tokitan. Gerora Madrilera jo zuen formakuntza hoberagoaren bila, baina ez zuen lortu Arte Dramatikoko Goi Mailako Errege-Eskolan sartzea.
1986an Parisera joan zen, Jacques Lecoqen eskolan sartzea lortuz. Jada bere emaztearekin Stockolmen bizita lortu zuen ospea: 2002an Reza Parsaren Möte med ondskan metraje laburreko filmeko protagonista papera egin zuen, Espainiako produkzioetan tarteka ere parte hartuz, hala nola Imanol Ortizen Expreso nocturno delakoan (2003).
2005etik Bernardo Marin pertsonaia gorpuzteagatik da ezaguna, Tele5 espainiar kateko Camera Café seriean hain zuzen, bertan 2009a arte lan eginda. Horren aurretik Canal+ kateko Canalonen edo Los Güevones delakoan ibili zen, azken hau Interneterako kapsula-serie komikoa izanda, eta serie denak Luis Guridik zuzenduta.
Lintze galdua filmerako (2008) Diogenes putrearen ahotsa jarri du, bai eta Guridik zuzendutako ¡Fibrilando! (2009) seriean lan egin, Camera Caféren spin-offa.

## Filmografia
### Zinema

* Tiempo después, José Luis Cuerdak zuzenduta (2018)
* Cuerpo de élite, Joaquín Mazónek zuzenduta (2016)
* Pancho, el perro millonario, Tom Fernándezek zuzenduta (2014)
* Les pseudonymes, Nicolas Engelek zuzenduta (2007)
* L'Homme qui marche, Aurélia Georgesek zuzenduta (2007)
* När mörkret faller, Anders Nilssonek zuzenduta (2006)
* Svalan, katten, rosen, döden, Daniel Lind Lagerlöfek zuzenduta (2006)
* Wellkåmm to Verona, Suzanne Ostenek zuzenduta (2006)
* The Piano Tuner of Earthquakes, Stephen eta Timothy Quayk zuzenduta (2005)
* Babylonsjukan, Daniel Espinosak zuzenduta (2004)
* Expreso nocturno, Imanol Ortizek zuzenduta (2003)
* Möte med ondskan, Reza Parsak zuzenduta (2002)
* Före stormen, Reza Parsak zuzenduta (2000)
* To Be Continued, Linus Tunströmek zuzenduta (2000)
* Institute Benjamenta, or This Dream People Call Human Life, Stephen eta Timothy Quayk zuzenduta (1995)
* Sálvate si puedes, Joaquín Trincadok zuzenduta (1995)
* Santa Cruz, el cura guerrillero, José María Tudurik zuzenduta (1991).

### Telebista

* Intimidad, (2022)
* Justo antes de Cristo, (2019-2020).
* Aquí Paz y después Gloria, (2015).
* La isla de los nominados (2010).
* ¡Fibrilando! (2009).
* Camera Café, (2005).
* En Ö i havet, (2003)
* Canalone, (2001)

### Internet

* Los güebones, (2003-2006).

## Kanpo estekak

* (Gaztelaniaz) Los Güebones
* (Gaztelaniaz) Elkarrizketa euskonews-en.
* (Gaztelaniaz) Saratxuren webgunea.
* Datuak: Q2877622
# Cesare Lombroso

Cesare Lombroso (Verona, 1835eko azaroaren 6a - Turin, 1909ko urriaren 19a) italiar kriminologo, frenologo, sendagile eta Italiako kriminologia positibistako eskolaren sortzailea izan zen.
Ezechia Marco Lombroso izeneko familia judu batean jaio zen. Hizkuntzalaritza, literatura eta arkeologia ikasi zituen Viena, Padua eta Parisko unibertsitateetan, eta medikuntzan graduatu zen Paviako Unibertsitatean. Zirujau hasi zen armadan, eta 1871n Pesaroko eroetxea zuzendu ondoren, auzitegiko medikuntzako eta higieneko irakasle izendatu zuten Turinen 1878an.
Baztertu egin zuen eskola klasikoa, krimena gizakiaren ezaugarria dela zioena. Proposatu zuen kriminalitatea heredatu egiten zela eta kriminala identifika zitekeela bere akats fisikoengatik. Antropologia kriminalaren teoria honetarako fisiognomia, endekapenaren teoria, psikiatria eta darwinismo sozialaren kontzeptuak erabili zituen.
Jenioa eromenari utzi zaiola ere uste zuen, eta Errusiara bidaiatu zuen Lev Tolstoi aurkitzeko eta teoria garatu ahal izateko.

## Lanak

* 1859 Ricerche sul cretinismo in Lombardia
* 1864 Genio e follia
* 1865 Studi clinici sulle mallatie mentali
* 1871 L'uomo bianco e l'uomo di colore
* 1873 Sulla microcefala e sul cretinismo con applicazione alla medicina legale
* 1876 L'uomo delinquente
* 1879 Considerazioni al processo Giovanni Passannante
* 1881 L'amore nel suicidio e nel delitto
* 1888 L'uomo di genio in rapporto alla psichiatria
* 1890 Sulla medicina legale del cadavere (second edition)
* 1891 Palimsesti del carcere
* 1892 Trattato della pellagra
* 1893 La Donna Delinquente: La prostituta e la donna normale (Co-authored with Lombroso's son-in-law Guglielmo Ferrero).
* 1894 Le più recenti scoperte ed applicazioni della psichiatria ed antropologia criminale
* 1894 Gli anarchici
* 1894 L'antisemitismo e le scienze moderne
* 1897 Genio e degenerazione
* 1898 Les Conquêtes récentes de la psychiatrie
* 1899 Le crime; causes et remédes
* 1900 Lezioni de medicina legale
* 1902 Delitti vecchi e delitti nuovi
* 1909 Ricerche sui fenomeni ipnotici e spiritici

## Kanpo estekak

* Datuak: Q202420
* Multimedia: Cesare Lombroso / Q202420
# Chilmark (Massachusetts)

Chilmark Ameriketako Estatu Batuetako inkorporatutako herri bat da. Dukes konderrian kokatuta dago, Massachusetts estatuan. 1.212 biztanle ditu, 260,1 kilometro koadroko azaleran banatuta.

## Ikus, gainera

* Dukes konderrian

## Kanpo estekak

* Datuak: Q2302305
* Multimedia: Chilmark, Massachusetts / Q2302305
# Chillón

Chillón Ciudad Realgo udalerria da, Valle de Alcudia eskualdean dagoena.
2009ko urtarrilaren 1eko erroldaren arabera 2.071 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) udalaren webgunea.
* Datuak: Q1631224
* Multimedia: Chillón / Q1631224
# Chillán Viejo

Chillán Viejo Txileko erdialdeko komuna eta hiri bat da. Biobío eskualdeko Ñuble probintzian dago. 2002ko erroldan, 26.172 biztanle zituen.

## Kanpo estekak

* (Gaztelaniaz) Chillán Viejoko udalaren webgunea.
* Datuak: Q3779
* Multimedia: Chillán Viejo / Q3779
# Chilly-sur-Salins

Chilly-sur-Salins Frantziako udalerria da, Jura departamenduan dagoena, Borgoina-Franche-Comté eskualdean. 2013an 108 biztanle zituen.

## Demografia
### Biztanleria

2007an Chilly-sur-Salins udalerrian erroldatutako biztanleak 108 ziren. Familiak 36 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 8 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 48 etxebizitza zeuden, 37 familiaren etxebizitza nagusia ziren, 9 bigarren erresidentzia ziren eta 1 hutsik zegoen. 38 etxeak ziren eta 9 apartamentuak ziren. 37 etxebizitza nagusietatik 28 bere jabearen bizilekua ziren, 7 alokairuan okupaturik zeuden eta 2 doan lagata zeuden; 6 etxek hitu gela zituzten, 7 etxek lau zituzten eta 24 etxek bost zituzten. 36 etxek euren parking plaza propioa zuten azpian. 16 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Chilly-sur-Salins udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 8 | 65-69 | 12 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 0 | 45-49 | 4 |
| 8 | 40-44 | 4 |
| 4 | 35-39 | 8 |
| 4 | 30-34 | 0 |
| 4 | 25-29 | 0 |
| 0 | 20-24 | 0 |
| 12 | 15-19 | 4 |
| 12 | 10-14 | 0 |
| 0 | 5-9 | 8 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 61 ziren, horien artean 51 aktiboak ziren eta 10 inaktiboak ziren. 51 pertsona aktiboetatik 49 lanean zeuden (30 gizon eta 19 emakume) eta 2 langabezian zeuden (1 gizon eta 1 emakume). 10 pertsona inaktiboetatik 4 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 2 janari enpresak ziren eta 1 finantziazio enpresa zen.
2000. urtean Chilly-sur-Salins udalerrian 11 nekazaritza-ustiategi zeuden, 638 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q818005
* Multimedia: Chilly-sur-Salins / Q818005
# Chillán

Chillán Txileko erdialdeko komuna eta hiri bat da. Biobío eskualdeko Ñuble probintzian dago. 2002ko erroldan, 301.857 biztanle zituen.

## Kanpo estekak

* (Gaztelaniaz) Chilláneko udalaren webgunea.
* Datuak: Q3774
* Multimedia: Chillán / Q3774
# Chilo (Ohio)

Chilo Ohioko herri bat da. Clermont konderrian kokatua dago. 2010ean 63 biztanle zituen, 0,52 kilometro koadrotan banatuta.

## Ikus, gainera

* Clermont konderria

## Kanpo estekak

* Datuak: Q544633
* Multimedia: Chilo, Ohio / Q544633
# Champagne Supernova

Champagne Supernova Oasis ingeles rock musika taldearen abesti bat da. Abestiaren hitzak nahiz doinua talde honetako Noel Gallagher gitarra-joleak konposatu zituen. 1995ko (What's the Story) Morning Glory? diskoaren barnean argitaratu zuten.

## Kanpo estekak

* Champagne Supernova abestiaren bideoklipa entzungai eta ikusgai (Ingelesez)
* Datuak: Q48465
# Champagne (Vaud)

Champagne Suitzako udalerria da. Vaud kantonamenduan dago, Jura-Nord vaudois barrutia barrutian. 2014an 1,035 biztanle zituen 3,93 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q52685
* Multimedia: Champagne, Switzerland / Q52685
# Charles Macintosh

Charles Macintosh (Glasgow, 1766ko abenduaren 29a - Glasgow, 1843ko uztailaren 25a) eskoziar kimikaria izan zen, ziraren asmatzailea. Mackintosh izeneko berokia bere izena darama. 2016an Googlek doodle bat eskaini zion bere urteurrenean.

## Bizitza

Charles Macintosh Glasgow hirian jaio zen. Bere lehen lana bezeroen arretako bulego batean izan zen. Gaztaroan beti gordetzen zuen denbora zientziak ikasteko, bereziki kimika. Bere lanbidean ez zuen etsi, eta hogei urterekin produktu kimikoak manufakturatzen hasi zen. Arlo horretan, laster lortu zuen arrakasta, eta produktu berriak asmatu ere egin zituen. Nafta izeneko mundrunaren azpiproduktuarekin egindako esperimentuei esker, ehun iragazgaitzak asmatu zituen. Bi oihal geruza kautxuz itsastea zen asmakizun horren oinarria; naftaren bitartez lortu zuen kautxua disolbagarri izatea. Egin zituen kimika aurkikuntza ugariengatik, 1823an Royal Societyko bazkide bilakatu zen.
Charles Macintoshek 1823an patentatu zuen bere zira eta Mackintosh izena eman zion. Zira Charles Macintosh and Co. of Glasgow izeneko ehun-lantegiko produktuetako bat izan zen. 1824an, Sir John Franklinek Mackintosh zira erabili zuen Artikorako espedizioan; Britainia Handiko gudarosteak ere baliatu zuen. 1830. urtean, Charles Macintosh and Co. of Glasgow-ek bat egin zuen Thomas Hancock zientzilariaren konpainiarekin. Biek elkar ezagutzen zuten, Hancockek ere 1819tik aurrera ibili zelako kautxuarekin esperimentuak egiten.

## Erreferentziak

* ↑ Macintosh, Charles. 1911 Encyclopædia Britannica, en.wikisource.org (Noiz kontsultatua: 2016-12-29).
* Datuak: Q683522
* Multimedia: Charles Macintosh (chemist) / Q683522
# Charles Marie de La Condamine

    Artikulu hau matematikariari buruzkoa da; beste esanahietarako, ikus «Condamine».
Charles Marie de La Condamine (Paris, 1701eko urtarrilaren 28a - ib., 1774ko otsaila) frantziar matematikaria eta naturalista izan zen. Perurako espedizio batean parte hartu zuen (1735-1744), gradu bateko meridiano-arkuaren luzera neurtzeko. Bestalde, kina zuhaixken eta kautxuaren deskribapena egin zuen, Amazonas ibaiaren inguruko lehen zientzia-bidaia haren ondoren. La Condaminerena da Journal du voyage fait par ordre du roi a l´équateur (1751, Erregeren aginduz ekuatorera egindako bidaiaren egunkaria).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q26681
* Multimedia: Charles Marie de La Condamine / Q26681
* Espezieak: Charles Marie de La Condamine
# Charles Lucien Bonaparte

Charles Lucien (Carlo) Jules Laurent Bonaparte, Canino eta Musignanoko bigarren printzea, (Paris, 1803ko maiatzaren 24a – Paris, 1857ko uztailaren 29a) frantziar naturalista eta ornitologoa izan zen.

## Biografia

Gurasoak Lucien Bonaparte eta Alexandrine de Bleschamp zituen, beraz, Napoleonen iloba izan zen. Italian gaztaroan bizi eta gero, 1822an Bruselan Zenaida bere lehengusina ezkondu eta Joseph Bonaparterekin batera joan ziren Estatu Batuetara. Bertan ornitologiari ekin zion.

## Lanak

* Collected pamphlets. 1824–26.
* Additions to the ornithology of the United States. Philadelphia 1825.
* American ornithology or The natural history of birds inhabiting the United States. Mitchell, Philadelphia 1825–33.
* Description of a new species of South American Fringilla. Philadelphia 1825.
* Descriptions of ten species of South American birds. Philadelphia 1825.
* Observations on the nomenclature of Wilson's ornithology. Finley, Philadelphia 1826.
* Sulla seconda edizione del Regno animale del Barone Cuvier. Marsigli, Bologna 1830.
* Cenni sopra le variazioni a cui vanno soggette la farfalle del gruppo Melitaea. 1831.
* Di una nuova specie d'uccello dell'Isola di Cuba. Florenz 1831.
* Iconografia della Fauna Italica per le quattro Classi degli Animali Vertebrati. Salvineci & Filippo, Rom 1832–41.
* Saggio d'una distribuzione metodica degli animali vertebrati a sangue freddo. Boulzaler, Rom 1832.
* Notices and descriptions of new or interesting birds from Mexico and South America. London 1837.
* A geographical and comparative list of the birds of Europe and North America. van Voorst, London 1838.
* Amphibia europea ad systema nostrum vertebratorum ordinata. Turin 1840.
* A new systematic arrangement of vertebrated animals. Taylor, London 1841.
* Catalogo metodico degli uccelli europei. Bologna 1842.
* Osservazioni sullo stato della zoologia in Europa in quanto di vertebrati nell'anno 1840–1841. Florenz 1842.
* Genus novum fringillinarum, bustamantia capilaurea. Bologna 1844.
* Catalogo metodico dei mammiferi europei. Mailand 1845.
* Observations on the state of zoology in Europe, as regards the Vertebrata. London 1845.
* Parere del presidente della sezione sig. principe Carlo Bonaparte e della commissione da lui nominata per lo esame dell'anzidetta memoria del prof. de Nanzio. Neapel 1845.
* Catalogo metodico dei pesci Europei. Fibreno, Neapel 1846.
* Conspectus generum avium. Brill, Leiden 1850–57.
* Monographie des loxiens. Arnz, Leiden 1850.
* Notes ornithologiques sur les collections rapportées en 1853 par M. A. Delattre. Mallet-Bachelier, Paris 1854.

## Erreferentziak

* ↑ American Ornithology
* Datuak: Q157521
* Multimedia: Charles Lucien Bonaparte / Q157521
* Espezieak: Charles Lucien Bonaparte
# Charles M. Rice

Charles Moen Rice (Sacramento, Kalifornia, 1952ko abuztuaren 25a) estatubatuar birologoa da. 2020ko Medikuntzako Nobel Saria partekatu zuen Harvey J. Alterrekin eta Michael Houghtonekin C hepatitisaren birusaren aurkikuntzagatik.
Zoologia ikasi zuen Kaliforniako Unibertsitatea, Davisen eta biokimika California Institute of Technologyn, eta han RNA birusak ikasi zituen. 1986tik 2001era Washingtongo Unibertsitateko Medikuntza Eskolan lan egin zuen.
Birologiako irakaslea da New Yorkeko Rickefeller Unibertsitatean, Cornell Unibertsitatean eta Washingtongo Unibertsitateko Medikuntza Eskolan.
C hepatitisaren birusarekin egindako lanari esker, txertoa aurkitu zuten.

## Kanpo estekak

* Datuak: Q22669757
* Multimedia: Charles M. Rice / Q22669757
# Charles Mackerras

Sir Alan Charles Maclaurin Mackerras (Schenectady, New York, 1925eko azaroaren 17a - Londres, 2010eko uztailaren 14a) australiar orkestra-zuzendaria izan zen.
Estatu Batuetan jaio zen, baina bi urterekin Australiara itzuli zen familiarekin. Zazpi urterekin biolina ikasten hasi zen eta geroago txirula. Musikako ikasketa nagusiak Hegoaldeko Gales Berriko Estatu Kontserbatorioan egin zituen. 1940ko hamarkadan izan zituen lehen lanak, oboea eta pianoa jotzen.
1946an Ingalaterran kokatu zen. Pragan ikasi zuen orkestra zuzendaritza Václav Talichekin. Londresera itzuli zenean, Ingalaterrako Opera Nazionala zuzentzen hasi zen. Galesko Opera Nazionaleko zuzendaria ere izan zen eta Sydneyko Orkestra Sinfonikoa zuzendu zuen lehen australiarra izan zen.
Autoritate bat izan zen Leoš Janáček eta Mozarten operetan eta Gilbert eta Sullivanen opera komikoetan. Txekiar musikan ere espezializatu zen.

## Kanpo estekak

* Datuak: Q322172
* Multimedia: Charles Mackerras / Q322172
# Charles Lyell

Charles Lyell (Kinnordy, Forfarshire, 1797ko azaroaren 14a - Londres, 1875eko otsailaren 22a) geologo eskoziarra izan zen. Lurraren bilakaera kausa fisiko-kimikoek eragina zela argudiatu zuen, eta etengabeko prozesu horretan, urak, eguzkiak eta haizeak berebiziko garrantzia dutela erakutsi zuen. Kreazionismoaren aldeko tesien aurka borrokatu zen, eta Geologia zientziaren sortzailetzat har daiteke horrenbestez. Principles of Geology (Geologiaren hastapenak) liburua argitaratu zuen 1833an. Eragin handia izan zuen Darwinengan eta, era berean, zerikusi handia izan zuen Darwinen Origin of Species (1859, Espezieen jatorria) obrak Lyell-en The Geological Evidence of the Antiquity of Man (1863, Gizakiaren antzinatasuna geologiaren argitan) lanean. Gizakia Pliozeno Arotik lurrean dagoela proposatu zuen Lyell-ek liburu honetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5333
* Multimedia: Charles Lyell / Q5333
# Charles M. Schulz

Charles Monroe Schulz (Minneapolis, Minnesota, AEB, 1922ko azaroaren 26a — Santa Rosa, Kalifornia, AEB, 2000ko otsailaren 12a) marrazkilari estatubatuarra. Charlie Brown eta bere lagunei buruzko Peanuts komikien sortzailea.
1948an argitaratu zuen lehen komiki-saila, Saturday Evening Post aldizkarian. Bi urte geroago, Peanuts saila argitaratzen hasi zen, mundu osoan ospe handia lortu zuena. Sail horretan, haurren munduaren ezagutza sakona agertu zuen, eta ezagutza hori sentiberatasunari lotutako moral pedagogiko bat agertzeko erabili zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Charles M. Schulz museoaren web gunea
* Datuak: Q298920
* Multimedia: Charles M. Schulz / Q298920